Els pàrquings municipals es consoliden i augmenten més d?un 10% els tiquets de descompte que es entreguen
20 gener 2025

## Els pàrquings municipals es consoliden i augmenten més d?un 10% els tiquets de descompte que es entreguen20 gener 2025Última actualització: 20 gener 2025

![](../gestion/img/1a2e783dbe060c53532d9b57afbcadb03991c6c8bafd253c19f1048a9bee86c0.jpg)  
  

El regidor responsable dels aparcaments municipals, Salvador Gregori, i la regidora delegada de Comerç i Consum, Elena Moncho, han comparegut hui per a fer un balanç del funcionament dels aparcaments municipals del Serpis i Prado durant l’any passat.

  
Per a dur-lo a terme, han tingut en compte els descomptes que s’apliquen als clients que fan les compres en els comerços de la ciutat que s’han sumat a la iniciativa. Abans de donar les dades, l’edil ha recordat que no cal ser del Centre Històric o del Raval ni tindre un negoci relacionat amb la moda o l’hostaleria per a oferir aquest servei, de manera que qualsevol classe de comerç es pot sumar a la iniciativa per a millorar el servei que presta als seus clients.

Per aquesta raó, Moncho ha animat els comerços de tota classe i de totes les zones de la localitat, incloent el Grau i la platja, a tindre "un detall amb els seus clients" unint-se a aquest projecte. "Esperem que cada vegada siguen més els comerços que sol·liciten la seua incorporació, ja que els permet donar un servei molt important a un preu molt competitiu".

Pel que fa a les xifres, en total, els establiments van fer 25.567 accions comercials que van suposar el descompte de 68.934,45 euros als seus clients. Dins d’aquest número, 6.603 tiquets van ser per valor d’una hora; 9.309 van ser per valor de dues; 3.898 van ser rebaixes de tres hores, i 5.757 van tindre el valor de quatre hores.

Tal com ha explicat el regidor, quan un comerç dona un descompte de 60 minuts, la meitat del valor la paga l’Ajuntament. El mateix passa amb la resta de modalitats, en les quals el consistori sempre s’encarrega de finançar una de les dues, tres o quatre hores oferides. Es tracta d’una de les mesures que s’aplica dins de l’estratègia que aposta per donar suport al comerç local.

"Estem contents perquè, en 2024, hi va haver un 10,8% més de lliuraments de descomptes que en 2023 i les hores descomptades van augmentar un 6% fins a arribar a les 56.597 hores, cosa que significa que aquest servei és cada vegada més notori, es consolida i ajuda el xicotet comerç a consolidar-se com una proposta de proximitat i comoditat", ha assenyalat Gregori, qui ha recordat que els negocis interessats es poden adherir en la cooperativa del Centre Històric i que no és necessari formar part de l’associació per a gaudir dels avantatges que suposa.

Per la seua part, Moncho ha informat que hi ha hagut un total de 90 comerços adherits a aquesta campanya. "Amb aquesta mesura facilitem l’accessibilitat als negocis i que els clients tinguen un lloc on estacionar sense cap problema i amb tota seguretat". "Seguirem en aquesta línia i esperem que cada vegada siguen més els negocis que se sumen a la mesura".

Durant la roda de premsa també s’ha informat dels 25 comerços o empreses que més tiquets han facilitat als seus usuaris com a forma de fidelització i per a atraure nous clients.